section_heading: Osobine
paragraph_text: Zbog vodikove veze, fluorovodik je tekućina, čije je vrelište +20&nbsp;°C. Miješa se s vodom i komercijalno dolazi kao 40%-tna otopina. Vodena otopina fluorovodika se naziva fluorovodična kiselina. Ako otopina dospije na kožu, uzrokuje gnojne rane. Bezvodni HF nije kemijski reaktivan, ali u prisustvu tragova vode reagira s kovinama i njihovim oksidima. Fluorovodik reagira sa silicijevim dioksidom, pri čemu se oslobađa plinoviti SiF<sub>4</sub>. Kako je silicijev dioksid glavna komponenta stakla, HF se ne smije držati u staklenom posuđu.